
Smábátafélagið Hrollaugur á Hornafirði mótmælir harkalega frumvarp til laga um breytingu á lögum um veiðar í fiskveiðilandhelgi Íslands og lögum um stjórn fiskveiða (veiðistjórnun grásleppu) þar sem fyrirhugað er að kvótasetja grásleppu. Frumvarpið er aðförð að smábátaútgerð allt í kringum landið. Engin vísindaleg rök segja að þörf sé á kvótasetningu á grásleppu. Einungis virðist markmiðið vera að færa einstaka útgerðum gríðarleg verðmæti á kostnað fjöldans og samfélagsins alls. Sagan segir okkur hvað mun gerast. Aflaheimildir munu þjappast á örfáa báta allt í kringum landið og smábátaútgerðum fækka gríðarlega. Það þarf engann sérfræðing til þess að sjá það, það er nóg að lesa sögu þessa lands. Mörg byggðarlög í kringum landið sem stuðst hafa við áratuga sköpun á atvinnu við grásleppuveiðar munu nú missa þann möguleika frá sér um ókomna framtíð og tækifærin fyrir komandi kynslóðir til að hefja hér útgerð alfarið hverfa. Sagan eru bestu rökin, kvótasetning  með framsalsheimild er ekki ný á nálinni í okkar þjóðfélagi og hefur reynst þjóðfélaginu illa. Mörg byggðarlög munu verða brunarústir einar eins og reynslan segir okkur sé tekið mið af hvað gerist þegar búin er til skortstaða á auðlindum. Örfáir munu hagnast en samfélagið tapa. Það er ekki hægt að færa rök fyrir því að hagkvæmara sé að veiða fisk á færri bátum fyrir þjóðfélagið heldur en fleiri því kostnaðurinn sem fylgir því að rústa heilu byggðalögunum hefur aldrei verið tekinn inn í myndina þegar talað er um hagkvæmni við nýtingu fiskveiðiauðlindarinnar. Atvinnuleysi, tekjmissir, fækkun atvinnutækifara komandi kynslóða og aðengi hennar að nýtingu auðlinda, gjaldþrot, verðlaus húsnæði og margt margt fleira mætti örugglega telja inn sem kostnað við hagkvæmnirannsóknar og framkvæmd sem þessa. Aðeins til þess að einstaka útgerðarmenn geti velt sér upp úr auðæfum. Ekki fyrir að veiða fisk heldur með sölu og leigu aflaheimilda eða til þess að nýta sér þær til veðsettningar fyrir hvað þeim svo sem dettur í hug að gera.  Núverandi kerfi við grásleppuveiðar hefur reynst þjóðfélaginu mjög vel. Það eru engin vísindaleg rök sem styðja það að kvótasetja þurfi grásleppu. Stofninn er sterkur og enginn ofveiði hefur átt sér stað sem styður það að núverandi kerfi virkar vel við stýringu sóknar á grásleppu. Núverandi kerfi hefur áratuga reynslu sem er góð við nýtingu grásleppu, stofninn er enn sterkur og engar vísbendingar eru um það að ofveiði eigi sér stað heldur þvert á móti. Sóknin er dreifð í kringum landið og skapar atvinnu í mörgum byggðarlögum sem gefur af sér jákvætt samfélag þar sem tekjum og atvinnutækifærum er dreift í kringum landið og auðlindanýtingin verður handa fólkinu í landinu en ekki einstaka lénsherrum sem þetta frumvarp miðar að. Það er algjör trú okkar í Smábátafélaginu Hrollaugi á Höfn að enginn þingmaður muni greiða atkvæði með þessu frumvarpi sem vill vinna vel fyrir þetta þjóðfélag í heild heldur berjast á móti því með kjafti og klóm þjóðfélaginu til heilla. Íslendingar eru í grunnin fiskiveiðiþjóðfélag og með að takmarka en frekar aðgengi hennar að nýtingu á fiskveiðiaulindinni mun samfélagið í heild fara verulega hnignandi eins og sagan segir okkur. Örfá byggðarlög munu njóta  en miklu  fleiri byggðarlög og einstaklingar tapa. Svona aðgerðir mætti líkja við að banna Grænlendingum að veiða sér sel í matinn, hvernig haldið þið að það myndi virka á þá samfélagsgerð.  Við mótmælum þessu frumvarpi harkalega og viljum að grásleppuveiðar verði stundaðar frá Íslandi í núverandi kerfi sem reynst hefur þjófélaginu vel og stuðlar að heilbrigðri atvinnusköpun í kringum landið.

Fyrir hönd Smábátafélagsins  Hrollaugs á Hornafirði 24-07-2019
Vigfús Ásbjörnsson Formaður
